Loris Tjeknavorian
Loris Haykasi Tjeknavorian (født 13. oktober 1937 i Borujerd, Iran) er en iransk/armensk dirigent, komponist, lærer, pianist og violinist.

Tjeknavorian er nok mest kendt som dirigent internationalt, men han har også slået sit navn fast som komponist. Han er af armensk afstamning, men voksede op i Iran. Tjeknavorian studerede violin og klaver på Musikkonservatoriet i Teheran, herefter tog han til Østrig, hvor han studerede komposition på Musikkonservatoriet i Wien. Komponisten Carl Orff skaffede ham et stipendium, så han kunne studere komposition videre i Salzburg, og senere direktion på Universitetet i Michigan i USA. Han fik herefter en stor karriere som dirigent for mange Symfoniorkestre i Verden, indtil ham blev chefdirigent for det Armenske Symfoniorkester som han ledte fra (1989-2000). Tjeknavorian har også været lærer i direktion og komposition på Musikkonservatoriet i Teheran, og været bosat i England (1975-1985), hvor han dirigerede mange af Londons Symfoniorkestre. Som komponist har han skrevet fem symfonier, orkesterværker, kammermusik, seks operaer, koncertmusik, korværker, balletmusik, filmmusik, klaverstykker og sange etc. Tjeknavorian emigrerede og fik statsborgerskab i Østrig, og bosatte sig i Wien, men tog videre til USA, hvor han lever som freelancekomponist og dirigent.

udvalgte værker 

 Symfoni nr. 1 "Rekviem for de Massakrerede" - for kor og orkester
 Symfoni nr. 2 "Credo" (Jeg tror) - for kor og orkester
 Symfoni nr. 3 "Dialog mellem civilisationer" - for orkester
 Symfoni nr. 4 "Haikaz" (Armenien 1918) - for kammerorkester
 Symfoni nr. 5 "Edjmiatzin 1700" - for kor og orkester
 Ararat suite - for orkester
 Profeten Mohammad (Symfonisk suite) - for kor og orkester
 Perserpolis 2500 suite - for orkester
 Perdis & Parisa suite nr. 1 - for orkester
 Pardis & Parisa suite nr. 2 - for orkester
 Iransk instrumentalsuite - for orkester
 Violinkoncert - for violin og orkester
 Klaverkoncert - for klaver og orkester
 Guitarkoncert "Zare" - for guitar og orkester
 Pipakoncert - for Pipa og orkester
 Cellokoncert - for cello og orkester

Eksterne henvisninger 
 om Loris Tjeknavorian på www.musicweb-international.com

Dirigenter fra Iran
Komponister fra Iran
Komponister fra Østrig
Komponister fra USA
Violinister fra Iran
Pianister fra Iran
Lærere
Personer fra Teheran